
Һәлакәттә батып үлгәннәрне фаҗига урынында һәм аннан 200 чакрымга кадәр тирәлектә 220 кеше тәүлек әйләнәсе эзләү белән параллель рәвештә, "Булгария" теплоходын су төбеннән чыгару буенча эзерлек эшләре алып барыла. "Могучий" һәм "351" авыр йөк краннары килеп җитәргә тиеш, икенчесе иртәгә көннең икенче яртысында көтелә. Хәзер, шушы 2 краннан тыш, судноны күтәрү операциясен гамәлгә ашыру өчен, барлык чаралар, җиһазлар, көчләр тупланган. Ләкин судноны өскә күтәрү бик четерекле, технологик яктан озакка сузыла торган катлаулы эш, шуңа күрә, кайсы көнне су төбеннән күтәреләчәге әлегә тәгаен генә билгеле түгел, чөнки эзерлек эшләренең күләме зур.


Казанда 2015 елда су спорты төрләре буенча дөнья чемпионаты үткәрү өчен барлык шартлар тудырылачак. Бу хакта бүген Татарстан Президенты Рөстәм Миңнеханов ММЧ вәкилләре сорауларына җавап биргәндә белдерде.


2015 елларда су спорты төрләре буенча дөнья чемпионаты Казанда үткәреләчәк. Бу хакта бүген, 15 июль көнне Шанхай (КХР) вакыты белән 13.00 сәгатьтә, Халыкара йөзү федерациясе - FINA бюросы әгъзалары шундый карар кабул иткән.



“Булгария” теплоходы һәлакәтендә гомере өзелгән 112 кешенең мәете табылган. Гражданнар оборонасы эшләре һәм гадәттән тыш хәлләр министрлыгы 14:00 сәгатькә шундый мәгълүмат белдерә.


Алга таба да ихтыяҗ зур булган әһәмиятле социаль проект - торак фондына акча туплау-формалаштыру финансчылар өчен өстенлекле юнәлеш булып кала, керемнәрдә кытыршылык сизелсә дә, күп фатирлы йортларга капиталь ремонт программасы дәвам иттерелә, күрсәтелә торган хезмәтләрнең сыйфатына игътибар бирү сорала, түләү смета буенча түгел, ә күрсәтелгән күләмгә карап булырга тиеш – болар бик мөһим, дип белдерде бүген ТР Хөкүмәте йортында республика финанс, казна һәм салым органнарының бюджет мәсьәләләре каралган республикакүләм киңәшмәсенә рәислек иткән ТР Президенты Рөстәм Миңнеханов.

ТР Гражданнар оборонасы эшләре һәм гадәттән тыш хәлләр министрлыгының 13 июльдә 16 сәгатькә булган мәгълүматларына караганда, “Булгария” теплоходында һәлак булган 101 кешенең мәете табылган, аларның 17се – ир-атлар, 63е – хатын-кызлар, 21е - балалар.
Рәсми Татарстан